Coronavirus: देश में फिर मिले 50 हजार से ज्यादा नए मरीज, 58 हजार हुए ठीक, रिकवरी रेट- 96.75%
Coronavirus Cases in India: स्वास्थ्य मंत्रालय द्वारा जारी किए गए ताजा आंकड़ों के बाद, देश में अबतक सामने आए कोरोना के कुल मामले बढ़कर 3 करोड़ 2 लाख 33 हजार 183 हो गए हैं।
नई दिल्ली. देश में एकबार फिर से कोरोना संक्रमण के मामलों में 50 हजार से ज्यादा मरीजों का इजाफा हुआ है। पिछले 24 घंटों में देश में कोरोना संक्रमण के 50 हजार 40 नए मामले सामने आए हैं, जबकि इस अवधि में 57 हजार 944 लोग करोना संक्रमण से उबरने में सफल रहे हैं। पिछले 24 घंटों में देश में कोरोना के कारण 1258 मरीजों की मौत हो गई है।स्वास्थ्य मंत्रालय द्वारा जारी किए गए ताजा आंकड़ों के बाद, देश में अबतक सामने आए कोरोना के कुल मामले बढ़कर 3 करोड़ 2 लाख 33 हजार 183 हो गए हैं। इन मामलों में से 2 करोड़ 92 लाख 51 हजार 29 लोग कोरोना को मात दे चुके हैं जबकि 3 लाख 95 हजार 751 लोगों की कोरोना से मौत हो चुकी है। इस वक्त देश में एक्टिव मामलों की संख्या 5 लाख 86 हजार 403 है।स्वास्थ्य मंत्रालय के आंकड़ों के अनुसार, कोरोना वायरस से स्वस्थ होने वाले मरीजों की राष्ट्रीय दर सुधरकर 96.75 फीसदी हो गई है, जबकि साप्ताहिक संक्रमण दर कम होकर 2.91 प्रतिशत रह गयी है। दैनिक संक्रमण दर 2.82 प्रतिशत है। यह लगातार 20वें दिन पांच प्रतिशत से कम है।सुबह सात बजे तक जारी टीकाकरण संबंधी आंकड़ों के अनुसार, भारत में एक दिन में 64.25 लाख कोविड-19 रोधी टीके लगने से अब तक देशव्यापी अभियान के तहत दी गई टीकों की खुराक 32.17 करोड़ हो गयी है। इसके अलावा 17,45,809 और नमूनों की जांच की गई। इसके साथ ही देश में अब तक जांचे गए कुल नमूनों की संख्या बढ़कर 40,18,11,892 हो गयी।देश में पिछले साल सात अगस्त को संक्रमितों की संख्या 20 लाख, 23 अगस्त को 30 लाख और पांच सितम्बर को 40 लाख से अधिक हो गई थी। संक्रमण के कुल मामले 16 सितम्बर को 50 लाख, 28 सितम्बर को 60 लाख, 11 अक्टूबर को 70 लाख, 29 अक्टूबर को 80 लाख, 20 नवम्बर को 90 लाख के पार हो गए थे। देश में 19 दिसम्बर को ये मामले एक करोड़ के पार, चार मई को दो करोड़ के पार और 23 जून को तीन करोड़ के पार चले गए थे।